**Bwrdd Gwaith Ieuenctid Dros Dro**

**Dydd Mawrth, 26 Chwefror 2019: 14:00 – 17:00**

**Lleoliad: – Swyddfeydd Prince's Trust, Caerdydd**

**Agenda**

|  |  |
| --- | --- |
| **Rhif eitem** | Eitem |
| 1 | Croeso  |
| 2 | Cofnodion a Chamau Gweithredu o'r cyfarfod diwethaf |
| 3 | Adborth o'r Gynhadledd |
| 4 | Adborth o'r Cyfarfod i Randdeiliaid |
| 5 | Datblygu'r Strategaeth – Mewnbwn gan y Bwrdd  |

**Yn bresennol**

|  |
| --- |
| **Yn bresennol – Aelodau** |
| **Enw** | **Rôl** |
| Keith Towler (KT)  | Cadeirydd y Bwrdd Gwaith Ieuenctid Dros Dro  |
| Dusty Kennedy (DK)  | Arweinydd Partneriaeth Cenedlaethol – Rhaglen Camau Cynnar Gyda'n Gilydd, Iechyd Cyhoeddus Cymru |
| Sharon Lovell (SL) | Cyfarwyddwr Gweithredol ar gyfer Gwasanaeth Eiriolaeth Ieuenctid Cenedlaethol ac Is-gadeirydd, Cyngor Cymreig Gwasanaethau Ieuenctid Cymru (CWVYS)  |
| Eleri Thomas (ET) | Dirprwy Gomisiynydd yr Heddlu a Throseddu Gwent  |
| **Yn bresennol – Llywodraeth Cymru (LlC)** |
| Donna Lemin (DL) | Uwch Reolwr Strategaeth Gwaith Ieuenctid |
| Michael Maragakis (MM)  | Uwch Reolwr Ymgysylltu a Datblygu Ieuenctid |
| **Ymddiheuriadau** |
| Efa Grufudd Jones (EGJ) | Prif Weithredwr y Ganolfan Dysgu Cymraeg Genedlaethol |
| Joanne Sims (JS) | Rheolwr Gwasanaethau Ieuenctid Blaenau Gwent |
| Simon Stewart (SS) | Deon Cyfadran Gwyddorau Cymdeithasol a Bywyd ym Mhrifysgol Glyndŵr Wrecsam |

**Eitem 1** Croesawodd KT aelodau'r Bwrdd a swyddogion a nododd yr ymddiheuriadau.

**Eitem 2** Cytunodd y Bwrdd fod cofnodion trafodaethau o'r cyfarfod preswyl ym mis Ionawr yn cyfleu prif feysydd y drafodaeth ac yn cynnwys cyfres o egwyddorion arweiniol i lywio'r gwaith o lunio'r Strategaeth.

**Eitem 3:** Ystyriodd y Bwrdd yr adborth o'r Gynhadledd Gwaith Ieuenctid a gynhaliwyd ar 20 Chwefror 2019 yn Venue Cymru, Llandudno. Canolbwyntiodd y Bwrdd ar y sylwadau a godwyd ar y diwrnod ac ar yr adborth a ddaeth i law ar ôl y digwyddiad mewn perthynas â 5 maes y strategaeth sy'n dod i'r amlwg a gafodd eu hamlinellu yn y gynhadledd. Cytunwyd y caiff yr adborth hwn ei ystyried fel rhan o'r gwaith o ddatblygu/mireinio’r strategaeth ddrafft ymhellach. Byddai pob cwestiwn a godwyd gan gyfranogwyr yn y sesiwn Lawn yn cael ymateb ysgrifenedig gan aelod o'r Bwrdd. Roedd y Bwrdd yn fodlon ar lefel y gweithgarwch cyfryngau cymdeithasol yn ystod y Gynhadledd a chroesawodd gyfraniad y cyfranogwyr at y diwrnod. Gofynnodd y Bwrdd i'r Grŵp Marchnata ystyried ei aelodau a chynnwys arbenigwyr cyfathrebu a marchnata. Gofynnwyd i'r Grŵp hefyd ddechrau'r gwaith o ddatblygu cynllun cyfryngau cymdeithasol fel rhan o gynllun Cyfathrebu cyffredinol er mwyn tynnu sylw at werth gwaith ieuenctid drwy gydol y flwyddyn. Gofynnodd y Bwrdd i'r Grŵp Marchnata roi adborth ar hyn yng nghyfarfod nesaf y Bwrdd.

**Eitem 4:** Darparodd KT adborth o gyfarfodydd y rhanddeiliaid gan gynnwys: Cymdeithas Llywodraeth Leol Cymru; Cyngor y Gweithlu Addysg; Safonau Addysg a Hyfforddiant; Cyngor Cymreig Gwasanaethau Ieuenctid Cymru (CWVYS). Roedd KT hefyd wedi mynychu 3 chyfarfod CWVYS rhanbarthol a nododd eu bod yn ddefnyddiol o ran ei alluogi i gyfarfod â sefydliadau llai yn y sector gwirfoddol. Roedd KT hefyd wedi cyfarfod â Lynne Neagle AC, Cadeirydd y Pwyllgor Plant, Pobl Ifanc ac Addysg a nododd y byddai'r Pwyllgor yn cynnal briff gwylio ar y maes gwaith hwn.

**Eitem 5**: Nodwyd bod ymgysylltu â phobl ifanc yn barhaus mewn perthynas â'r gwaith o ddatblygu’r strategaeth yn flaenoriaeth. Cytunodd y Bwrdd bod angen rhoi adborth i bobl ifanc yn dilyn Cam 1 o arolwg 'Amser Siarad', a datblygu ail gam. Cytunodd SL i gydlynu'r is-grŵp pobl ifanc ac i weithio ochr yn ochr â'r Bwrdd. Gofynnwyd i'r swyddogion drefnu cyfres o gyfarfodydd â rhanddeiliaid er mwyn ymgysylltu ymhellach â'r sector ar y cynigion drafft sydd wedi'u cynnwys yn y strategaeth. Byddai'r cyfarfodydd yn canolbwyntio ar geisio adborth, datblygu gwelliannau a rennir i'r dull gweithred a sicrhau camau gweithredu ar y cyd yn erbyn pob un o'r meysydd gwaith allweddol er mwyn sicrhau mai'r sector sy'n gyfrifol am ddarparu'r strategaeth.

Cytunodd y Bwrdd fod angen i'r grŵp rhanddeiliaid ganolbwyntio ar ddulliau digidol o ran gwaith ieuenctid.